**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը․**

Հայաստանի Հանրապետության կառավարության որոշման նախագծով նախատեսվում է ՀՀ կրթության, գիտության, մշակույթի և սպորտի նախարարության (որպես ԲԳԿ) 2021 թվականի բյուջեն ավելացնել **335,078.4** հազար դրամ գումարով, որից՝ բյուջետային ծախսերի տնտեսագիտական դասակարգման Այլ ընթացիկ դրամաշնորհներ հոդվածով: Նախագծով նախատեսվում է գումարն ուղղել զոհված, հաշմանդամ դարձած զինծառայողների և աշխարհազորայինների, ծնողազուրկ ու uակավ ապահովված բազմազավակ ընտանիքների երեխաների ամառային հանգիստը մանկական առողջարարական ճամբարներում կազմակերպմանը: Ճամբարը նախատեսվում է կազմակերպել հետևյալ կազմակերպությունների միջոցով.

1. «Հասմիկ ճամբար» ՍՊԸ
2. «Արագած ճամբար» ՍՊԸ
3. ««Հեքիաթային կիրճ» մանկական տուրիստական հանգստի կենտրոն» ՍՊԸ
4. «ԼԱՎԱ աղբյուր» ՍՊԸ
5. «Լուսաբաց ճամբար» առողջարարական ՍՊԸ
6. «Հանքավանի Խոտոր ջուր առողջարան» ՍՊԸ
7. «Գուգարք ճամբար» ՍՊԸ:

**Ընթացիկ իրավիճակը և խնդիրները.**

Զոհված, հաշմանդամ դարձած զինծառայողների և աշխարհազորայինների, ծնողազուրկ ու uակավ ապահովված բազմազավակ ընտանիքների երեխա­ների (այսուհետ՝ շահառու խումբ) ամառային հանգիստը մանկական առողջարարական ճամբարներում (Հասմիկ, Լուսաբաց, Արագած, Հեքիաթային կիրճ և ԼԱՎԱ Աղբյուր) կազմակերպելու գործընթացը սկսվել է դեռևս 90-ական թվականներից։

1994-2020թթ. դպրոցական երեխաների հանգիստը կազմակերպվել է Հանքավանի ճամբարներում, իսկ ՀՀ վարչապետի 2018 թվականի փետրվարի 9-ի թիվ 105-Ա որոշման դրույթներին համապատասխան 2018 թվականի հունիսի 19-ից շահառու խմբի ամառային հանգիստը կազմակերպվել է Հասմիկ, Լուսաբաց, Արագած, Հեքիաթային կիրճ, ԼԱՎԱ Աղբյուր և Խոտոր ջուր ճամբարներում: Նշյալ ճամբարները հաղթող են ճանաչվել նաև ՀՀ կրթության, գիտության, մշակույթի և սպորտի նախարարության կողմից 2019 թվականին «Գնումների մասին» օրենքի պահանջների համապատասխան հայտարարված ծառայությունների գնման մրցույթում:

ՀՀ վարչապետի 2019 թվականի հունիսի 6-ի թիվ 712-Ա որոշմամբ ստեղծվել է նաև միջգերատեսչական հանձնաժողով՝ աշխատանքները կանոնակարգելու և կազմակերպելու համար։

2020 թվականին թվով 4800 շահառուների ամառային հանգստի կազմակերպման համար կազմակերպվել է դրամաշնորհային մրցույթ, սակայն համաճարակային իրավիճակով պայմանավորված երեխաների ամառային հանգիստը չի կազմակերպվել (պետական բյուջեով հատկացված գումարը վերաբաշխվել է կապիտալ ծախսերի)։

Հաշվի առնելով այն, որ արդեն իսկ սկսվել են ամառային արձակուրդները և համաճարակային իրավիճակով պայմանավորված հանգստին հատկացված ժամանակահատվածն ավելի կարճ է, քան նախորդ տարիներին (3 ամսի փոխարեն՝ 2), Նախագծով առաջարկվում է շահառու խմբի ամառային հանգիստը կազմակերպելու համար գումարներն ուղղել վերը թվարկված 7 կազմակերպություններին՝ առանց մրցույթի դրամաշնորհի տրամադրմամբ: Նախատեսվում է ճամբարը կազմակերպել 2 հերթափոխով, 20 օր տևողությամբ, յուրաքանչյուր հերթափոխում 1600 երեխա։

Ընդհանուր գումարը կկազմի 335 մլն․ դրամ, որից 321,6 մլն դրամը կտրամադրվի կազմակերպություններին ամառային հանգիստը կազմակերպելու համար (սնունդ, կեցություն, մանկավարժական կազմի վարձատրություն և այլն), իսկ 13,4 մլն դրամը՝ ՀՀ տարածքային կառավարման և ենթակառուցվածքների նախարարությանը՝ տրանսպարտային ծախսերը հոգալու համար։ Նախագծով նախատեսվում է նաև սոցիալական ապահովության ծրագրերից մոտ 152 մլն․ դրամ ուղղել ՀՀ կառավարության պահուստային ֆոնդ, որի հետ կապված նախատեսվում է հանձնարարական ՀՀ աշխատանքի և սոցիալական հարցերի նախարարին։

ՀՀ կառավարության պահուստային ֆոնդից միջոցները նվազեցնելու համար կատարվել է 4-րդ եռամսյակից 3-րդ եռամսյակ տեղափոխման ձևաչափով վերաբաշխում՝ ժամանակավորապես ազատ միջոցների հաշվին:

Ըստ ներկայացված նախագծի՝ նշված կազմակերպությունների հետ կնքել դրամաշնորհի տրամադրման պայմանագրեր կկնքվեն ՀՀ վարչապետի որոշմամբ ստեղծված միջգերատեսչական հանձնաժողովի առաջարկությունների հիման վրա՝ հիմք ընդունելով 2020 թվականին կազմակերպված դրամաշնորհային մրցույթի ընթացքում վերջիններիս կողմից ներկայացված գնային առաջարկներով 1 երեխա/օր-ի համար նախատեսված արժեքը:

**Կարգավորման նպատակը և բնույթը.**

Որոշման նախագծի ընդունմամբ կկազմակերպվի զոհված, հաշմանդամ դարձած զինծառայողների և աշխարհազորայինների, ծնողազուրկ ու uակավ ապահովված բազմազավակ ընտանիքների երեխաների ամառային հանգիստը մանկական առողջարարական ճամբարներում:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության մասնագետները:

**Իրավական ակտի կիրարկման դեպքում ակնկալվող արդյունքը.**

Որոշման ընդունման արդյունքում կապահովվի զոհված, հաշմանդամ դարձած զինծառայողների և աշխարհազորայինների, ծնողազուրկ ու uակավ ապահովված բազմազավակ ընտանիքների երեխաների ամառային հանգստի կազմակերպումը մանկական առողջարարական ճամբարներում։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

««Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ լրացումներ և փոփոխություններ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների ավելացում կամ նվազեցում չի առաջանում, իսկ ծախսերն ավելանում են **182958.4** հազար դրամով:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: